Om+denne+wikien

= = = = =Velkommen til conscientia - en wiki om wiki i skolen=

Conscientia er latinsk og kan oversettes med kunnskap, bevissthet og samvittighet. (oversatt vha. EUdict) Denne wikien er en del av en oppgave ved masterstudiet IKT i læring ved høgskolen Stord/Haugesund våren 2010 for Hilde Mjelva. Formålet er å forklare hva en wiki er og gi eksempler på hvordan wiki kan brukes i skolesammenheng. Fokus er satt på hvordan kunnskap kan dannes ved bruk av wiki som et verktøy i undervisningen dersom det brukes bevisst pedagogisk og med etiske verdier (samvittighet) som basis.

Hva er wiki, hvorfor skal vi bruke wiki i skolen og hvordan kan wiki brukes i skolesammenheng?
Disse spørsmålene skal denne wikien prøve å gi svar på gjennom de følgende sidene. Den tar for seg hva en wiki er, gir et teoretisk perspektiv i forhold til pedagogisk bruk av wiki i skolesammenheng og gir eksempler på hvordan wiki kan brukes i skolen.

Wiki, er et av mange web2.0 - verktøy. Wiki kan brukes til samarbeid, deling, produksjon av sammensatte tekster, fagdatabaser mm.

//"Our students have changed radically. Today’s students are no longer the people our educational system was designed to teach." (Prensky, 2001)//

Med Marc Prensky sine ord//,// skjønner vi at det er nødvendig å endre måten vi underviser på hvis vi skal kunne møte dagens elever på "hjemmebane". Tilpasning til utviklingen i samfunnet, er en av grunnene til at vi tar i bruk stadig nye verktøy for å øke vår kunnskap og dele den med andre. Prensky siterer Dr. Bruce D. Perry, Baylor College of Medicine (Prensky, 2001) som uttaler: //"Different kinds of experiences lead to different brain structures."// Det viser til at barns utvikling i måten hjernen mottar og setter sammen informasjon på, vil være avhengig av de stimuli barnet utsettes for. Robert Fludd's avbildning av persepsjon illustrerer hvordan ulike sanseinntrykk er koblet til ulike områder i hjernen, og det er nærliggende å tenke at hvis endringer i samfunnet fører til endringer i hvilke type sanseinntrykk som dominerer, vil også hjernens måte å ta imot og tolke inntrykk på, påvirkes av dette. Når hjernens måte og ta imot og tolke inntrykk på, må også metodenen for læring endres. Det er mange måter og lære på, og læring i digitale miljøer, bla. med [|web2.0]-løsninger som wiki, gir andre muligheter og utfordringer enn læring i tradisjonelle klasserom. Dette vil bli mer beskrevet i de følgende sidene.

Fortsett til neste side: Hva er wiki?